I Need You (Beatles-sang)

«I Need You» er en sang av The Beatles som ble skrevet av George Harrison. Den ble innspilt 15. og 16. februar 1965 og første gang utgitt 6. august 1965 på gruppens femte britiske album Help!. Syv dager senere ble den utgitt på den amerikanske utgaven av Help! (som ikke har helt identisk innhold av sanger som den britiske).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201 Harrison spiller sologitar tilkoblet en tonepedal.Lewisohn, Mark (1988). The Beatles Recording Sessions s. 54

 Musikere og instrumenterMacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 115 

George Harrison: sologitar, vokal
John Lennon: akustisk gitar, kor
Paul McCartney: bass, kor
Ringo Starr: trommer, kubjelle

The Beatles mimer til «I Need You» i filmen Help! hvor de ble filmet 3. – 5. mai 1965.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 192 I filmen mimer Harrison med akustisk gitar og John Lennon med elektrisk gitar i motsetning til hva de gjorde i studio.

«I Need You» ble aldri fremført offentlig i konsert sammenheng verken av The Beatles eller av George Harrisons i hans solo karriere.

Referanser

Kategori:The Beatles-sanger
Kategori:George Harrison-sanger
Kategori:Sanger skrevet av George Harrison
Kategori:Sanger fra 1965
Kategori:Britiske sanger